„ Ég held ég njóti þess orðspors sem faðir minn hafði “ Í þeirri dýrtíð sem ríkt hefur í landinu um langt skeið , ekki síst frá efnahagshruninu 2008 , hefur fólk meðal annars fundið fyrir gríðarlegri hækkun á skófatnaði . Viðbrögð landans við þessu hafa verið þau að nú er hugsað fyrir því að fara betur með skótau en áður og í stað þess að henda skóm sem farnir eru að bila eða sjá á , er farið með þá í viðgerð til skósmiðs . Þeir hafa haft nóg að gera í „ kreppunni “ svokölluðu og íbúar Akraness og nágrennis hafa notið þeirra forréttinda að þar er að störfum mjög lipur og góður skósmiður , sem gerir við nánast alla skó sem til hans er komið með og ýmislegt fleira . Þótt Daníel Sigurðsson Glad sé ungur að árum , er varðlagningin hjá honum sú sama og hjá gömlu skósmiðunum sem marga rekur eflaust minni til . Daníel er skósmiðssonur og segist fylgja þeirri stefnu sem faðir sinn Sigurður Sigurðsson hafði , að neita aldrei verkefnum , halda verðskránni í lágmarki og vanda alla vinnu til að viðskiptavinurinn sjái ástæðu til að koma aftur með skóna sína eða annað sem skósmiðurinn geti gert við . Spjallað er við Daníel Sigurðsson Glad skósmið á Akranesi í Skessuhorni vikunnar .